M/S Icon of the Seas

M/S Icon of the Seas on Turun telakalla rakenteilla oleva ensimmäinen Icon-luokan risteilijä. Aluksen on määrä valmistua loppuvuoteen 2023 mennessä. Royal Caribbean Internationalin mukaan aluksesta on tulossa maailman suurin.  Alus käyttää polttoaineenaan nesteytettyä maakaasua eli LNG:tä.

Historia

2022
 Lauantaiyönä 5. marraskuuta aluksen päälle laskettiin iso kupolimainen lasi- ja teräselementti, jota telakkayhtiö kutsuu nimellä dome. Meyer Turun tiedotusjohtaja Anna Hakalan mukaan mikään muu telakka kuin Meyer Turku ei pystyisi tämän kokoisen elementin laskemiseen.
 Perjantaina 9. joulukuuta alus laskettiin vesille.

2023
 Torstaina 2. helmikuuta rakenteilla olevan aluksen yläkansilla syttyi tulipalo ja yli 2 000 työtekijää evakuoitiin ilman vahinkoja. Palo saatiin sammutettua ja vain kolmelle kannelle tuli savuvauriota.
 Maanantaina 19. kesäkuuta alus lähti meritesteihin Airistolle. Aluksen mukana oli noin 450 ihmistä testaamassa aluksen eri ominaisuuksia. Alus palasi telakalle vajaan viikon päästä.
 Torstaina 26. lokakuuta Meyer Turku -telakan on määrä luovuttaa Icon of the Seas Royal Caribbean International -varustamolle.

2024
 Lauantaina 27. tammikuuta Icon of the Seas lähtee neitsytmatkalleen.

Lähteet

Risteilyalukset
Royal Caribbean International